作者:張可久
標題:中呂・朝天子箏手愛卿
內容:丹山鳳鳴，黃雲雁影，笙歌罷簾幃靜。纖纖香玉扣紅冰，一曲《伊州令》。院體瓊瓊，秋水盈盈，不由人不愛卿。有情，月明，酬我西湖興。水晶鬥杯小奴，捧出，照見纖纖玉。一方寒碧碾冰壺，印萬斛葡萄綠。米老斟量，謫仙襟度，子不容範亞父。醉餘，喚取，蕭賓客題詩去。讀永嘉孝女丁氏盧氏傳為賦丁氏捕魚，盧娘跨虎，千古傷心處。事親盡孝死何如？廟貌臨江渚。男子狂圖，不養父母，反不如之二女。掩書，嘆籲，歸守先人墓。題馬昂夫《扣舷餘韻》卷首酒邊，扣舷，一曲《涼州遍》。洞簫吹月鏡中天，似寫黃岡怨。自貶坡仙，風流不淺，鶴飛來又幾年。題花錦箋，採蓮畫船，歸賽西湖願。